Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Andrea Galádová, Mgr.
Organizácia: Národný ústav certifikovaných meraní vzdelávania, Pluhová 8, Bratislava 
Pozícia: manažér projektovej aktivity 1.4, 3.3
Znalosť jazykov: anglický

2. Zahraničná pracovná cesta (ZPC):
Štát, mesto: Rakúsko, Salzburg
Vykonaná v dňoch: 12. – 21. 2. 2012
Účel cesty: 	PISA 2012 Main Survey Coder Training
		Symposium PISA, PIRLS and TIMSS: results and implications in the light of 		different school systems around the world
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
12.2.2012 cesta Bratislava – Viedeň – Salzburg
14.2.2012 – 18.2.2012 PISA 2012 Main Survey Coder Training 
20.2.2012 Symposium PISA, PIRLS and TIMSS: results and implications in the light of 	different school systems around the world
21.2.2012 cesta Salzburg – Viedeň – Bratislava 

4. Stručný priebeh rokovaní:
Úvodné stretnutia prebiehali pod vedením predstaviteľov ACER (medzinárodné konzorcium štúdie) R. Turner, N. Kovarcikova, A. Routitsky a boli zamerané na všeobecné postupy kódovania pre hlavné meranie, vrátane návrhu a odporučení dizajnu kódovania pre potreby testovania v papierovej a elektronickej podobe. Takisto boli účastníkom stretnutia podané informácie o správe dát pomocou softvéru KeyQuest a zmenách, ktoré boli uskutočnené po pilotnom testovaní a mali by prispieť k jeho efektívnejšiemu a plynulejšiemu používaniu. V ďalšej časti sa venovali príprave testovacích materiálov na viacnásobné kódovanie – balenie, postupy, príprava záznamových hárkov 
Priebeh stretnutí v ďalších dňoch bol zameraný na hodnotenie odpovedí na otvorené otázky v jednotlivých testovaných oblastiach. Úvod každého stretnutia bol zameraný na všeobecné postupy a metódy kódovania. Spoľahlivosť a platnosť hodnotenia položiek s tvorbou odpovedí je kritická voči kvalite výsledkov hodnotenia. Aby sa zabezpečila spoľahlivosť hodnotenia odpovedí žiakov v jednotlivých krajinách, musia tieto odpovede hodnotiť školení hodnotitelia, používajúci Návody na kódovanie a Kódovacie cvičenia. Vysvetlili princípy a spôsob hodnotenia odpovedí pomocou dvojciferného diagnostického kódovacieho systému a zamerali sa na postupy pri príprave hodnotiteľov na národnej úrovni (využitie v rámci aktivity 3.3 a 1.4). 
Nasledujúce stretnutia boli zamerané na nácvik kódovania otvorených položiek zaradených do hlavného merania štúdie PISA 20121, ktoré viedli zástupcovia expertných skupín pre danú oblasť. V priebehu školenia sa postupne prebrali všetky testované položky s otvorenou formou odpovede. V úvode boli účastníci oboznámení s návodom na kódovanie danej položky, ktorý obsahuje kritériá na hodnotenia odpovede s niekoľkými príkladmi. Následne prebieha kódovanie výberu žiackych odpovedí na danú položku formou workshopu. V rámci diskusie si môžu účastníci navzájom prekonzultovať vyskytnuté problematické časti kódovacieho cvičenia. Návody na kódovanie a workshopový materiál je poskytnutý národným centrám na zaškolenie tímu hodnotiteľov na národnej úrovni (nutné pre realizáciu aktivít 1.4 a 3.3).
V priebehu meetingu prebiehali individuálne konzultácie s tímom ACER k  
Všetky tieto informácie sú nevyhnutné pre úspešnú realizáciu štúdie a bezproblémový priebeh v aktivitách 1.4 a 3.3.
	20.2.2012 sa uskutočnilo sympózium Symposium PISA, PIRLS and TIMSS: results and implications in the light of different school systems around the world na ktorom boli prezentované vzdelávacie systémy Nemecka, Lotyšska, Nového Zélandu, Singapúru, Slovinska a Švédska vzhľadom k výsledkom medzinárodných meraní a ich dopadom na vzdelávaciu politiku a zmeny a reformy vzdelávania.

5. Odporúčané závery:
Uskutočniť finalizáciu testovacích materiálov a kódovacích materiálov (Návod na kódovanie, Kódovacie cvičenie) pre všetky testované oblasti a príprava tímu hodnotiteľov pre matematickú, prírodovednú, čitateľskú a finančnú gramotnosť v papierovej podobe a pre elektronické testovanie (riešenie problémov, ERA a matematickú gramotnosť).

6. Prehľad prinesenej dokumentácie a miesto jej uloženia:
Všetky materiály poskytnuté medzinárodným centrom pre jednotlivé centrá realizujúce štúdiu na národnej úrovni sú dôverné a sú uložené v NÚCEM u národného koordinátora štúdie a hodnotiteľov odpovedí na otvorené otázky.

7. Osobitne vyhotovený očakávaný prínos ZPC:
Informácie získané na tomto pracovnom stretnutí sú potrebné pre úspešnú prípravu hlavného merania štúdie OECD PISA 2012 podľa medzinárodných štandardov. Na stretnutí hodnotiteľov, národných koordinátorov a predstaviteľov ACER sa objasnil ďalší priebeh štúdie a kritéria kódovania, ktoré sú záväzné pre všetky zúčastnené krajiny. Účasť na tréningu kódovania žiackych odpovedí a stretnutí národných koordinátoro je nevyhnutnou podmienkou, aby Slovensko mohlo v štúdii dosiahnuť medzinárodne porovnateľné reliabilné a valídne dáta. Správne kódovanie žiackych odpovedí je mimoriadne dôležitou súčasťou úspešného priebehu testovania. Zamestnanci národných centier absolvovali školenie kódovania pre všetky testované oblasti, pri ktorom cvične hodnotili rovnaké položky ako budú tie, na ktorých sa budú školiť hodnotitelia na národnej úrovni. Stretnutie prinieslo mnoho dôležitých informácií potrebných k splneniu výstupov v rámci ESF aktivity 1.4 a 3.3. 

8. Spôsob zverejnenia výsledkov ZPC, prenos získaných informácií
Výsledky ZPC nie je možné zverejniť, pretože informácie získané na stretnutí sú dôverné. 

Svojím podpisom súhlasím so zverejnením správy na internete.

Správu vypracoval: Andrea Galádová

Dátum: 25.2.2012

Správu schválil: